Sexuálna fantázia

Sexuálna fantázia () alebo erotická fantázia () je autoerotická predstava alebo vzorec myslenia, ktorý podnecuje ľudskú sexualitu a môže u človeka vyvolať alebo zintenzívniť jeho sexuálne vzrušenie. Sexuálna fantázia môže vzniknúť z predstavivosti alebo spomienky na osobu a jej iniciácia môže byť autonómna alebo spôsobená vonkajšou stimuláciou, ako napríklad erotickou literatúrou alebo pornografiou, fyzickým objektom alebo sexuálnou príťažlivosťou k inej osobe. Čokoľvek, čím sa u človeka dá dosiahnuť sexuálne vzrušenie, môže podnietiť aj jeho sexuálnu fantáziu.

Množstvo spoločenstiev po celom svete uviedlo, že sexuálne fantázie sú takmer univerzálne. Avšak vzhľadom na povahu niektorých sexuálnych fantázií je ich uvedenie do praktickej reality oveľa menej bežné, čo je zapríčinené aj kultúrnymi, sociálnymi, morálnymi a náboženskými obmedzeniami. V niektorých prípadoch je diskusia o sexuálnych fantáziách danej osoby dokonca predmetom spoločenského tabu a inhibícií. Podľa niektorých ľudí je vhodné prežívať sexuálne fantázie prostredníctvom sexuálneho roleplayu. Sexuálna fantázia môže byť pozitívnym alebo negatívnym zážitkom, alebo dokonca obojím. Môže reagovať na predchádzajúcu skúsenosť človeka a môže ovplyvniť jeho nasledujúce sexuálne správanie. Osoba si možno neželá prežívať sexuálnu fantáziu v reálnom živote a keďže tento proces je úplne imaginárny, neobmedzuje sa len na prípustné fantázie a fantázie vykonateľné v praxi, ktoré dokážu poskytnúť informácie o psychologických procesoch osoby stojacich za jej sexuálnym správaním.

 Metodológia 
Je náročné objektívne identifikovať a merať povahu sexuálnych fantázií, takže mnohé štúdie sa zaoberajú vedomými fantáziami, keď je človek v bdelom stave. Uskutočňujú to pomocou jednej z troch techník:

 anonymným respondentom poskytnú kontrolný zoznam fantázií a majú uviesť, ktoré z nich zažili, ako často a v akom kontexte. Táto metóda sa spolieha na retrospektívne spomínanie, čo môže obmedziť jej presnosť. Kontrolný zoznam nemusí byť úplný, a preto môže byť zameraný na niektoré fantázie.
 anonymných respondentov požiadajú, aby v naratívnej forme zapísali svoje sexuálne fantázie. Táto metóda sa tiež opiera o retrospektívne spomínanie. Niektoré štúdie obmedzujú počet zadaných fantázií (napríklad iba tie najčastejšie) a respondenti si aj tak nemusia zapísať všetky svoje fantázie – môžu zabudnúť na menej časté fantázie, nechcú si ich zapísať príliš veľa alebo sú viac náchylní na skreslenie sociálnej žiadanosti ako pri kontrolnom zozname.
 respondenti zaznamenávajú fantázie, ktoré prežívajú počas daného časového obdobia, pomocou kontrolných zoznamov alebo denníkov. Táto metóda si vyžaduje dlhé časové obdobie, aby bola reprezentatívna, a môže byť nepraktická.

Aby sa zmerala spoľahlivosť fantázií, ktoré skumaná osoba nahlási, výskumníci môžu porovnať hlásené sexuálne vzrušenie osoby so skutočnou mierou vzrušenia. Na to používajú techniky ako vaginálna fotopletyzmografia, penilné tenzometre alebo iné nástroje, ako je amplitúda genitálneho pulzu, objem krvi v genitáliách a frekvencia srdca. Štúdia z roku 1977 zistila, že na základe objemu krvi muži svoje vzrušenie hodnotili oveľa lepšie ako ženy a že pri hodnotení vzrušenia na základe meraní amplitúdy pulzu sú si muži a ženy rovní. Okrem toho, ženy lepšie hodnotili svoje nízke vzrušenie.

Rovnako ako v prípade štúdií všeobecného pohlavného styku, vzorky použité v štúdiách môžu byť príliš malé, neúplne náhodné alebo neúplne reprezentatívne pre danú populáciu. Preto sú podobnosti medzi štúdiami obzvlášť dôležité. Ženy môžu byť náchylné na podhodnocovanie frekvencie fantázií, pretože si neuvedomujú, že sú vzrušené, alebo to len nepovedia; jedným z bežných problémov je, že si predstavujú romantické predstavy a vzrušujú sa, ale fantáziu nenahlásia, pretože nie je sexuálne explicitná. Mnohé štúdie sú moderné a vykonávajú sa v západnej spoločnosti, ktorá pre faktory, ako sú rodové roly a tabu, nie je všeobecne reprezentatívna, čo zvyšuje potrebu vykonať ďalšie štúdie v rôznych spoločenstvách a historických obdobiach. Pokiaľ ide o vek, u detí vo veku 5 až 12 rokov existuje len veľmi málo poznatkov o sexuálnych fantáziách a je preto je potrebné vykonať longitudinálne štúdie počas celého života. Pohlavný styk je často tabuizovanou témou, takže uviesť skutočne úprimný a reprezentatívny príklad môže byť v niektorých oblastiach náročné. Napríklad štúdia z roku 1997 o homosexuálnych mužoch z južnej Ázie zistila, že takmer 75 % z nich sa obávalo „odhalenia“, čo štúdie komplikuje.

 Zvyčajné fantázie 
Výskyt sexuálnych fantázií je takmer univerzálny, ale líšia sa podľa pohlavia, veku, sexuálnej orientácie a spoločenstiev. Avšak meranie frekvencie typov fantázií je inherentne náročné, čo je spôsobené spoliehaním sa na retrospektívne spomienky, ako aj skreslené reakcie a tabu. Vo všeobecnosti sú najbežnejšie fantázie mužov a žien: opätovné prežitie vzrušujúceho sexuálneho zážitku, predstava sexu so súčasným partnerom a predstava sexu s iným partnerom. Pri popularite týchto troch kategórií fantázií neexistuje žiadny konzistentný rozdiel. Ďalšími najčastejšími fantáziami sú orálny sex, sex na romantickom mieste, sexuálnu silu alebo neodolateľnosť a znásilnenie.
náhľad|270x270bod|Orálny sex je jednou z najbežnejších fantázií medzi mužmi a ženami
FantáziaVykonanie činnosti (%)Fantazírovanie o činnosti (%)nevera1630sex v trojici1421sex v práci 1210
Podľa prieskumu uskutočneného v roku 2004 v Spojených štátoch je výskyt určitých fantázií vyšší ako ich vykonanie v realite.

 Referencie 

 Pozri aj 
 kink (sexualita)
 parafília
 sexuálna represia

 Zdroj 

Kategória:Erotika